
CONTRACT  DE  ASOCIERE
Art.1 PĂRŢILE CONTRACTANTE

1.1.1. MUNICIPIUL TIMISOARA, prin Consiliul Local al Municipiului Timişoara, reprezentat prin Primar – Nicolae Robu, cu sediul in Bv. C.D. Loga nr.1, cod fiscal nr.14756536, 

şi
FUNDAŢIA VEST PENTRU JURNALISM REGIONAL ŞI EUROREGIONAL TIMIŞOARA, cu sediul în str. Baba Dochia nr. 20, Timişoara, cod fiscal nr.11719940, cont bancar IBAN  RO62RNCB0249049290610001, deschis la BCR Sucursala Judeţeană Timiş, Calea Aradului nr. 11b, reprezentată  prin dl. preşedinte Marian Odangiu.
Art.2. OBIECTUL  CONTRACTULUI

2.1. Prezenta asociere are ca obiect organizarea proiectului „Timişoara - oraş al cetăţenilor”.
Art.3. DURATA CONTRACTULUI

3.1. Prezentul contract se desfăşoară pe perioada 2015 - 2017, când vor avea loc activităţile cuprinse în proiect.
Art.4. OBLIGAŢIILE  PĂRŢILOR
4.1. MUNICIPIUL TIMIŞOARA se obligă:
4.1.1. să sprijine financiar, în condiţiile legii, activităţile proiectului cu suma de 30.000 lei anual în perioada 2015 - 2017, de la bugetul local din Subcap.67.02.05.50 "Alte acţiuni culturale ".
4.2. FUNDAŢIA VEST PENTRU JURNALISM REGIONAL ŞI EUROREGIONAL TIMIŞOARA se obligă:

4.2.1. să promoveze imaginea Municipiului Timişoara şi a Consiliului Local al Municipiului Timişoara prin inserarea siglei şi a numelui Consiliului Local Timişoara şi a Municipiului Timişoara în toate materialele promoţionale ale proiectului (afişe, invitaţii etc.);

4.2.2. să menţioneze ca finanţator Municipiul Timişoara şi Consiliul Local Timişoara pe materialele promoţionale ale proiectului;

4.2.3. să transmită în direct la West City Radio - 88,8 MHz şedinţele publice, ordinare şi extraordinare, ale CLT;
4.2.4. să realizeze şi să transmită la West City Radio emisiuni săptămânale „Cartierul Timişoara” având ca invitaţi reprezentanţi ai Executivului Primăriei Municipiului Timişoara, ai Consiliului Local, precum şi preşedinţi ai Consiliilor Consultative de Cartier şi reprezentanţi ai Consiliului Seniorilor (circa 40 de emisiuni anual cu durata de 60 minute fiecare), iar toate transmisiunile vor fi înregistrate, post-procesate, arhivate pe DVD;
4.2.5. să realizeze monitorizarea anuală, pe cartiere, a problemelor punctuale, propunerilor şi sugestiilor cetăţenilor privind priorităţile cartierului şi să actualizeze anual baza de date privind activitatea entităţilor democraţiei participative: Consiliul Seniorilor, Consiliile Consultative de Cartier şi Consiliul Local al Tinerilor;

4.2.6. să organizeze Şcoala de Vară pentru educaţie civică şi iniţiere în jurnalism „Probitas” (ediţiile a XV-a, 2015, a XVI-a, 2016, şi a XVII-a: 2017) şi să deruleze cele 4 sesiuni/an ale Şcolii de Vară pentru educaţie civică şi iniţiere în jurnalism „Probitas” – 40 participanţi/an (36 elevi+4 cadre didactice);

4.2.7. să editeze şi să publice, în cadrul sesiunilor Şcolii de Vară pentru educaţie civică şi iniţiere în jurnalism „Probitas”, patru ediţii ale publicaţiei „Probitas” consacrate municipiului Timişoara şi exprimării talentului participanţilor;

4.2.8. să realizeze 4 emisiuni radio şi, respectiv, 4 programe tv, în cadrul sesiunilor Şcolii de Vară pentru educaţie civică şi iniţiere în jurnalism „Probitas”, consacrate exprimării şi promovării talentului participanţilor, emisiuni care vor fi înregistrate pe DVD;
4.2.9. să predea, pe suport electronic, către Primăria Municipiului Timişoara câte o copie a transmisiunilor şedinţelor de plen, a emisiunilor săptămânale „Cartierul Timişoara”, precum şi orice alte materiale produse în cadrul proiectului (pliante, afişe etc.);
4.3.0. să depună la Primăria Municipiului Timişoara, Direcţia Comunicare, în primul trimestru al fiecărui an programul activităţilor care urmează să fie derulate pe anul în curs, în scopul implementării proiectului „Timişoara - oraş al cetăţenilor” ;
4.3.1. să notifice Primăria Municipiului Timişoara – Direcţia Comunicare cu cel puţin o săptămână înaintea desfăşurării evenimentelor cuprinse în calendarul activităţilor din cadrul proiectului „Timişoara - oraş al cetăţenilor”.
ART.5. ALTE CLAUZE
5.1. Cu privire la modul de cheltuire a sumelor alocate de către Consiliul Local al Municipiului Timisoara, Fundaţia Vest pentru Jurnalism Regional şi Euroregional Timişoara are obligaţia de a depune la Primăria Municipiului Timişoara, Direcţia Comunicare, toate documentele, cerificate pentru conformitate cu originalul, legate de sumele alocate organizării proiectului "Timişoara - oraş al cetăţenilor".

5.2. Fundaţia Vest pentru Jurnalism Regional şi Euroregional Timişoara este pe deplin responsabilă de legalitatea documentelor justificative depuse.

5.3. La finalul fiecărui an, Fundaţia Vest prezintă autorităţii contractante un raport financiar şi un raport narativ detaliat privind îndeplinirea activităţilor prevăzute în Contractul de Asociere în anul respectiv.
5.4. Pentru justificarea sumelor acordate, Fundaţia Vest pentru Jurnalism Regional şi Euroregional Timişoara va prezenta Direcţiei Economice, prin Direcţia Comunicare din cadrul Primăriei Municipiului Timişoara, un decont de cheltuieli însoţit de documente justificative pentru fiecare plată. 
5.5. Municipiul Timişoara efectuează plăţile prezentului contract astfel:

· 30% avans din suma anuală prevăzută în contract, în condiţiile legii, în termen de 15 zile de la semnarea contractului; 
· restul de 70% din suma anuală pe parcursul primului an de contract, doar în urma prezentării documentelor justificative asupra cheltuielilor efectuate, inclusiv asupra cheltuielii sumei avansate;
· suma anuală prevăzută în contract pe parcursul următorilor doi ani din perioada derulării contractului, în baza documentelor justificative.
5.6. În situaţia în care Beneficiarul nu poate justifica cheltuirea unora dintre sumele acordate, autoritatea contractantă, după ce solicită şi analizează explicaţiile Beneficiarului, va putea cere returnarea sumelor echivalente cheltuielilor nejustificate.

5.7. Suma rămasă necheltuită la sfârşitul fiecărui an calendaristic de pe parcursul derulării Proiectului (atunci când activităţile au fost realizate, însă derularea Proiectului a fost posibilă cu costuri mai mici faţă de cele propuse şi aprobate iniţial) va fi evidenţiată în raportul financiar prevăzut la art. 5.2. şi va fi restituită de către beneficiar autorităţii contractante în termen de 5 zile lucrătoare de la solicitarea acesteia, comunicată  Beneficiarului în scris.

5.8. Autoritatea contractantă poate suspenda, cu notificare scrisă, în întregime sau parţial, plata, fără rezilierea contractului, în cazul nerespectării de către Beneficiar a oricăreia dintre obligaţiile sale contractuale, şi să procedeze la verificarea întregii documentaţii privind derularea Proiectului finanţat şi utilizarea finanţării.
Art.6. MODIFICAREA  CONTRACTULUI

6.1. Nici o parte nu poate modifica unilateral prezentul contract. Modificarea contractului poate interveni numai prin acordul de voinţă exprimat al părţilor, prin act adiţional. 

Art.7. ÎNCETAREA CONTRACTULUI

7.1. Încetarea prezentului contract poate avea loc în următoarele cazuri :
       a) la împlinirea termenului pentru care a fost încheiat;

       b) prin acordul comun al celor două părţi, la iniţiativa uneia dintre acestea;

       c) pentru neîndeplinirea sau îndeplinirea necorespunzătoare a clauzelor prezentului contract;
       d) dacă se constată că sunt deficienţe majore în administrarea sumelor alocate de către Municipiul Timişoara;
       e) dacă una sau mai multe dintre activităţile din proiect nu au loc, la aprecierea Primăriei Municipiului Timişoara, prin Direcţia Comunicare;
7.2. Pentru neîndeplinirea sau îndeplinirea necorespunzătoare de către Beneficiar a clauzelor prezentului contract, precum şi în situaţiile de la pct. 7.1., lit. d) şi e), sumele avansate Beneficiarului în anul respectiv până la momentul încetării contractului şi nedecontate conform legii vor fi restituite autorităţii contractante în termen de 5 zile lucrătoare de la solicitarea acesteia, comunicată  Beneficiarului în scris.

Art.8. LITIGII

8.1. Eventualele litigii care s-ar putea ivi in legătură cu acest contract vor fi soluţionate mai întâi pe cale amiabilă, iar dacă părţile nu cad de acord, acestea vor fi soluţionate de instanţele de judecată competente din punct de vedere teritorial şi material. 
Art.9. Prezentul contract a fost încheiat în 4 exemplare, câte două pentru fiecare parte contractantă. 

